section_heading: Prvi svjetski rat
paragraph_text: U travnju 1917. smijenjen je s mjesta zamjenika načelnika Glavnog stožera, te imenovan zapovjednikom 1. pješačke divizije koja se nalazila na Talijanskom bojištu. Zapovijedajući 1. pješačkom divizijom sudjeluje u Desetoj i Jedanaestoj bitci na Soči. U Bitci kod Kobarida u kojoj se 1. pješačka divizija nalazila u sastavu 14. armije prodire do rijeke Piave za što je i odlikovan. Nakon toga, u lipnju 1918., sudjeluje u neuspješnoj Bitci na Piavi, da bi u srpnju bio premješten na Zapadno bojište gdje divizija drži položaje sjeverno od Verduna.